אירוע הקיץ השנתי המסורתי של קהילת Startup Grind, שנערך ביום 30.8.16 במתחם Rise בת"א (של האקסלרטור MindSpace), היה השנה הפתעה. הגיעו כל כך הרבה אורחים, שחלק מהם לא הצליח להיכנס לאירוע והמארגנים נאלצו לחסום בגופם את הכניסות... בכל אופן, אלה, שהצליחו להיכנס, נהנו משפע של אוכל, בירה, מוזיקה והעיקר: נטוורקינג ישיר בין חברי הקהילה באווירה נהדרת. שחר מטורין (בתמונה משמאל):: "אנו חוגגים היום את סיומה של עוד שנת יזמות. סה"כ אנו סוגרים כבר 3 שנים מאז שקמנו. התחלנו מאפס וכעת אנו קהילה ענקית, פעילה ותוססת.
הפעילות המעשית שלנו יוצאת לפועל במפגש חודשי, שבו כל חודש אנו מציגים אנשי מפתח מובילים בתעשייה שלנו. אנו לומדים להכיר אותם ולומדים את התובנות, שהם מביאים איתם מהניסיון שלהם ומקבלים את העצות שלהם לדורות החדשים של היזמים. הכנס השנתי של 2016 של קהילת Startup Grind היה בלונדון, והכנס העולמי הבא (2017) יחזור לארה"ב. האירוע יתקיים ב-21 ו-22 בפברואר 2017 ואנו מתארגנים להוציא משלחת ישראלית מכובדת לאירוע הזה, שיתקיים בסן-פרנסיסקו, שבו ניתן יהיה לפגוש כמעט את כל המשקיעים המובילים בעולם ואת טובי המנטורים בעולם, וכמובן אלפי יזמים.
ישראל, מבחינת היקף הפעילות שיש כאן, היא שנייה בעולם מבחינת גודל הפעילות בין קהילות Startup Grind. זו אחת הסיבות, שסניפים מכל העולם מתעניינים מה יש כאן ומה אפשר לשתף פעולה עם קהילת היזמות בישראל. זה מקדם מאוד את הפעילות שלנו ואת היכולת שלנו לספק גישה למשקיעים ושותפים בכל העולם. האירוע הבא כאן בישראל יתקיים ב-20 לספטמבר, שבו נארח את שגיא שליסר, מייסד TabTale, מיזם שגדל מחברה של 2 אנשים בגראז' לחברת ענק בהיקף חשיפה בינלאומי מדהים.
3 שנים של פעילות זו הצלחה יוצאת מהכלל ואנו נמשיך בכך, כי אנו גדלים, מתחזקים והקהילה שלנו צומחת כל הזמן, כי היא מביאה ערך הולך וגדל לחבריה. הערכים שלנו נקלטים וזה מחמם את הלב לראות את הקהילה התוססת הזו פורחת". בתמונה: צוות המתנדבים והמנהלים של קהילת Startup Grind תל-אביב (תמונות נוספות מהאירוע - כאן). ImpactMap - Impact Investing Israelלמה צריך אתר עיתונות עצמאי וחופשי בתחום ההיי-טק?נפתח פורום "בית חכם"לוח אירועים וכנסיםמערכת ההזמנות המקוונת נכנסה לפעולהמי אנחנו?שאלות ותשובות לגבי האתרלצפיה מיטבית באתר TelecomNews המתקדם גלוש בדפדפן מתאים.